Zmluva o dielo - Servisná zmluva výťahu

uzavretá v zmysle ust. 536 a nasl. Obchodného zákonníka

medzi

**Objednávateľ:**

Názov: **mesto Senica**

Adresa organizácie Štefánikova 1408/56, 905 25 Senica

v zastúpení: Ing. Mgr. Martin Džačovský, primátor mesta

IČO: 00309974

DIČ: 2021039845

Bankové spojenie: Príma banka Slovensko, a.s.

Číslo účtu: SK11 5600 0000 0026 0109 0004

(ďalej iba ako „objednávateľ “)

a

**Zhotoviteľ:**

Názov:

Sídlo:

Zastúpené:

IČO:

DIČ:

IČ DPH:

Bankové spojenie:

IBAN:

Zapísaný:

(ďalej iba ako „zhotoviteľ “)

**Čl. I.**

# Všeobecné ustanovenie

Touto zmluvou sa zaväzuje zhotoviteľ vykonať predmet diela podľa čl. II. a objednávateľ sa zaväzuje zaplatiť cenu za jeho vykonanie.

**Čl. II.**

**Predmet diela**

Predmet diela je prevzatie a vykonávanie komplexnej starostlivosti o výťah Typ:

............................................................................................................................, ktorá zahŕňa:

* vykonávanie odborných prehliadok a skúšok v termínoch v zmysle vyhlášky č. 508/2009 Z.z.,
* skúšky po opravách výťahov v zmysle vyhlášky č. 508/2009 Z.z.,
* neodkladné odstraňovanie bežných prevádzkových porúch a závad zistených pri odborných prehliadkach a odborných skúškach tak, aby nebola ohrozená bezpečnosť pri prevádzke výťahov,
* preventívna údržba,
* opravy po živelných udalostiach,
* opravy po zásahu neoprávnených osôb – úmyselné poškodenie,
* činnosti pri opakovaných úradných skúškach.

**Čl. III.**

**Vykonanie diela**

* 1. Zhotoviteľ je povinný vykonať dielo na svoje náklady a nebezpečenstvo v dojednanom čase, inak v čase primeranom s prihliadnutím na povahu diela.
  2. Pri vykonávaní predmetu diela postupuje zhotoviteľ podľa čl. IV. tejto zmluvy.
  3. Zhotoviteľ splní svoju povinnosť vykonať dielo jeho riadnym ukončením.
  4. Zhotoviteľ nie je zodpovedný za vzniknuté škody spôsobené neoprávneným zásahom inej osoby.
  5. Zhotoviteľ zodpovedá za dodržiavanie platných predpisov pre prevádzkovanie vyhradených zdvíhacích zariadení v plnom rozsahu a prípadné sankcie týkajúce sa porušenia platných predpisov sa zaväzuje znášať ako svoju škodu.

**Čl. IV.**

**Povinnosti zhotoviteľa**

* 1. Vykonávať práce kvalitne a dodržiavať rozsah príslušných právnych predpisov a noriem a mazacích plánov výrobcov.
  2. Odstrániť bežnú poruchu do 1 - 2 hodín od nahlásenia, max. však do 24 hod. v prípade vážnejšieho charakteru.
  3. Vyprostenie uviaznutej osoby max. do 30 minút od nahlásenia.
  4. Plniť všetky povinnosti podľa čl. II. tak, aby objednávateľovi nevznikla škoda z titulu neplnenia si povinnosti zhotoviteľom.
  5. Zhotoviteľ zodpovedá objednávateľovi za škody ním zavinené, resp. spôsobené.
  6. Informovať objednávateľa o zmenách, ktoré nastanú pri zabezpečovaní prevádzky výťahu.
  7. Informovať objednávateľa o dôvodoch nepojazdnosti výťahov.
  8. Zhotoviteľ je povinný zapisovať úkony vyplývajúce z STN do revíznych kníh výťahov.
  9. Zhotoviteľ je povinný označiť štítkom výťahy, ktoré sú v jeho kompletnej starostlivosti.

**Čl. V.**

**Povinnosti objednávateľa**

* 1. Objednávateľ je povinný bez zbytočného odkladu nahlásiť poruchu výťahu na telefónnom čísle zhotoviteľa alebo osobne v mieste jeho prevádzky.
  2. Sprístupniť zhotoviteľovi všetky objekty na výkon činnosti podľa čl. II. tejto zmluvy

**Čl. VI.**

**Nahlasovanie požiadaviek**

**pre plnenie predmetu zmluvy**

* 1. Kontaktné údaje zhotoviteľa:

v časovom rozmedzí: pondelok – piatok 700 – 15 00  hod.

č. tel.: 011/ 1111 111

mobil: 09 000 111 1111 **NON- STOP**

fax: 011/ 1111 111

E-mail: [ZZZZ@gmail.com](mailto:ZZZZ@gmail.com)

**Čl. VII.**

**Cena diela**

7.1. Cena za zhotovenie predmetu diela v rozsahu článku II. tejto zmluvy je stanovená dohodou zmluvných strán v zmysle § 2. zákona č. 18/1996 Z.z.

7.2. **Mesačný paušál**

Výťah ...... ks typ ............................................................................................................ nosnosť .............................. výrobné číslo ...........................

V mesačnom paušále je zahrnuté:

* dopravné náklady,
* pravidelná odborná prehliadka výťahu 1 x za tri mesiace podľa vyhlášky 508/2009 Z.z.,
* preventívna údržba,
* kontrola zariadenia výťahu vzhľadom na funkčnosť a poškodenie,
* mazanie /mimo výmeny oleja v prevodovej skrini/,
* funkčnosť pohonu, prevodovky, nosných prostriedkov, šachtových dvier, brzdy,
* odkláňacej kladky  trakčného kotúča, vodítok, GSM brány, osvetlenia, spínačov, presnosť zastavovania,
* vizuálna kontrola ostatných komponentov výťahu,
* čistenie – strojovňa výťahu a priehlbeň výťahovej šachty / od prevádzkových nečistôt.

Fakturovaná cena mesačne spolu 0,00 EUR

7.3. Odborná skúška výťahu 1 x za tri roky 0,00 EUR / 1výťah

7.4. Oprava výťahu HZS/ vandalizmus a pod./ 0,00 EUR / jeden pracovník

7.5. Opravy väčšieho charakteru po záručnej dobe budú fakturované na základe cenovej ponuky.

7.6. K cenám bude dopočítaná aktuálna DPH, nakoľko zhotoviteľ je platcom DPH. /Uvedené ceny sú uvádzané bez 20% DPH/

7.7. Cena za poskytovanie servisných služieb (mesačný paušál) je stanovená ako mesačná sadzba za každý mesiac trvania platnosti a účinnosti tejto zmluvy, pričom táto cena bude fakturovaná pravidelne za každý kalendárny štvrťrok po jeho uplynutí.

Objednávateľ je povinný uhradiť faktúru v lehote 30 dní odo dňa jej doručenia objednávateľovi.

7.8. Zhotoviteľ bude garantovať po dobu platnosti tejto zmluvy dohodnutú cenovú úroveň s možnosťou úpravy v súlade s cenovými opatreniami vydanými MF SR alebo oficiálnymi inflačnými vplyvmi, týkajúcimi sa predmetu tejto zmluvy po vzájomnej dohode zmluvných strán.

**Čl. VIII.**

**Osobitné ustanovenie**

9.1. Objednávateľ nadobúda vlastnícke právo na dodaný materiál po uhradení plnej výšky ceny dodaného materiálu.

9.2. Vady diela, ktoré vzniknú v záručnej dobe, sa nezahŕňajú do paušálnych služieb a zhotoviteľ je povinný odstrániť ich na svoje náklady.

**Čl. IX.**

**Zverejňovanie údajov**

10.1. Objednávateľ v súvislosti s povinnosťou zverejnenia zmluvy podľa § 47a Občianskeho zákonníka a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov zabezpečí ochranu práv zhotoviteľa vyplývajúcich z § 17 Obchodného zákonníka týkajúcich sa obchodného tajomstva a § 11 Občianskeho zákonníka, týkajúceho sa práv na ochranu osobnosti (ďalej len „právne predpisy“).

10.2. Objednávateľ konkrétne zabezpečí ochranu (anonymizáciu) tých ustanovení zmluvy o dielo (vrátane jej príloh), ktoré:

* zhotoviteľ oddelí od ostatných záznamov krycím listom pevne zviazaným so záznamami obsahujúcimi údaje majúce charakter obchodného tajomstva alebo
* zhotoviteľ označí odtlačkom pečiatky umiestnenom v texte, prípadne pred a za uceleným textom, ktorý obsahuje informácie chránené v podmienkach zhotoviteľa ako obchodné tajomstvo,
* obsahujú údaje o bankovom spojení a čísle účtu zhotoviteľa,
* obsahuje údaje spojené s osobou (napr. titul, meno, priezvisko, číslo kontaktu, pracovná pozícia zamestnanca uvedená v zmluve), a to v prípade, ak táto osoba so sprístupnením týchto informácií nesúhlasí.

**Čl. X.**

**Záverečné ustanovenia**

11.1. Objednávateľ je oprávnený kontrolovať vykonanie diela.

11.2. Táto zmluva sa uzatvára na dobu určitú, a to na 5 rokov od odovzdania výťahu do užívania.

11.2. Zmluvu je možné ukončiť v priebehu jej trvania aj :

-výpoveďou i bez udania dôvodu, v takomto prípade je výpovedná lehota 3 mesiace a začína plynúť prvým dňom nasledujúceho mesiaca po doručení výpovede druhej zmluvnej strane,

* písomnou dohodou zmluvných strán. Dohoda o zrušení zmluvy musí mať písomnú formu, podpísanú štatutárnymi zástupcami zmluvných strán.

11.3. Pokiaľ budú zrušené, zmenené alebo upravené predpisy, na ktoré sa viaže táto zmluva, zhotoviteľ predloží do 30 dní od vzniku zmeny objednávateľovi návrh dodatku zmluvy zodpovedajúci novým podmienkam.

11.4. Akékoľvek zmeny alebo doplnky k tejto zmluve je možné robiť len po predchádzajúcom odsúhlasení zmluvných strán vo forme písomného dodatku.

11.5. Vzťahy neupravené touto zmluvou sa riadia ustanoveniami Obchodného zákonníka.

11.6. Zhotoviteľ sa zaväzuje pri realizácii diela zabezpečiť dodržiavanie všetkých povinností vyplývajúcich zo zákona č. 314/2001 Z.z. o ochrane pred požiarmi v platnom znení a tiež zákona č. 124/2006 Z.z. o bezpečnosti a ochrane zdravia pri práci v platnom znení, ako aj ďalších  všeobecne záväzných právnych predpisov vydaných na základe týchto zákonov.

11.7. Zmluva je vyhotovená v dvoch vyhotoveniach, z ktorých jedno obdrží objednávateľ a jedno zhotoviteľ.

11.8. Zhotoviteľ ako i objednávateľ vyhlasujú, že táto zmluva bola uzavretá medzi účastníkmi spôsobilými na právne úkony slobodne a vážne, určite a zrozumiteľne, nebola uzavretá v tiesni ani za nápadne nevýhodných podmienok, jej obsahu porozumeli a na znak súhlasu ju potvrdzujú svojimi podpismi.

11.9. Táto zmluva nadobúda platnosť dňom jej podpisu oboma zmluvnými stranami a účinnosť dňom, nasledujúcim po dni jej zverejnenia na webovom sídle objednávateľa.

V ............................................., dňa .......................

**Za objednávateľa:** ................................................

Ing. Mgr. Martin Džačovský, primátor mesta

V ............................................., dňa .......................

**Za zhotoviteľa:** ................................................

xxxxxxxxxxxxxxxxxxxxxx, konateľ spoločnosti